open-index/open-wikipedia-markdown huggingface dataset:
Ceratrichia

* se systematisk inndeling

***Ceratrichia*** er en gruppe (slekt) av sommerfugler som tilhører familien smygere (Hesperiidae).

## Utseende
Middelsstore (vingespenn ca. 30 millimeter), bredvingede smygere. Oversiden er kontrastrikt farget i brunsvart og oransje eller gult, i alle fall bakvingens bakre del er oransje. Forvingens underside er mest gråbrun, bakvingen brunhvit.

## Levevis
Artene lever i skog.

## Utbredelse
Slekten er utbredt i Sentral-Afrika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807
*************** Slektsgruppen Erionotini Distant, 1886
**************** slekten *Ceratrichia* Butler, 1870 - 19 arter, Afrika
***************** *[[Ceratrichia argyrosticta]]* Plötz, 1879
***************** *[[Ceratrichia aurea]]* Druce, 1910
***************** *[[Ceratrichia bonga]]* Evans, 1946
***************** *[[Ceratrichia brunnea]]* Bethune-Baker, 1906
***************** *[[Ceratrichia clara]]* Riley, 1925
***************** *[[Ceratrichia crowleyi]]* Riley, 1925
***************** *[[Ceratrichia flandria]]* Evans, 1956
***************** *[[Ceratrichia flava]]* Hewitson, 1878
***************** *[[Ceratrichia hollandi]]* Bethune-Baker, 1908
***************** *[[Ceratrichia lewisi]]* Collins & Larsen, 2000
***************** *[[Ceratrichia mabirensis]]* Riley, 1925
***************** *[[Ceratrichia maesseni]]* Miller, 1971
***************** *[[Ceratrichia nothus]]* (Fabricius, 1787)
***************** *[[Ceratrichia phocion]]* (Fabricius, 1781)
***************** *[[Ceratrichia punctata]]* Holland, 1896
***************** *[[Ceratrichia semilutea]]* Mabille, 1891
***************** *[[Ceratrichia semlikensis]]* Joicey & Talbot, 1921
***************** *[[Ceratrichia weberi]]* Miller, 1964
***************** *[[Ceratrichia wollastoni]]* Heron, 1909

## Kilder
* Brower, A.V.Z. & Warren, A. (2007) *Ceratrichia* på *Tree of life* http://tolweb.org/Ceratrichia/
* Markku Savela's Lepidoptera and some other life forms: Sjekkliste over artene. Hentet 2.9. 2012.

## Eksterne lenker
* 
* Bilde av *Ceratrichia nothus* http://www.flickr.com/photos/camerar/6305749169/
Lucas Moura

**Lucas Rodrigues Moura da Silva** (født 1992) er en brasiliansk fotballspiller som spiller for den brasilianske klubben . Han har tidligere spilt for franske  og engelske .

Han deltok i de olympiske leker 2012 i London, hvor han mottok sølvmedalje. Han var med på det brasilianske laget som kom på andreplass i fotballturneringen for menn bak Mexico. Brasil vant alle tre kampene i det innledende gruppespillet. I kvartfinalen beseiret de Honduras med 3–2, og i semifinalen ble resultatet 3–0 over Sør-Korea. I finalen mot Mexico ble det tap med 1–2.

## OL-medaljer
*  2012  London - Sølv i fotball, menn -  Brasil

## Referanser


## Eksterne lenker
*
Leandro Damião

**Leandro Damião da Silva dos Santos** (født 22. juli 1989) brasiliansk fotballspiller som spiller for den japanske klubben Kawasaki Frontale. Han deltok i de olympiske leker 2012 i London.

Damião vant en olympisk sølvmedalje i fotball under OL-2012 i London. Han var med på det brasilianske laget som kom på andreplass i fotballturneringen for menn bak Mexico.

Brasil vant alle tre kampene i det innledende gruppespillet. I kvartfinalen beseiret de Honduras med 3-2 og i semifinalen ble det vinst med 3-0 over Sør-Korea. I finalen mot Mexico ble det tap med 1-2.

Damião scoret fire mål i OL-turneringen.

## OL-medaljer
*  2012  London - Sølv i fotball, menn -  Brasil

## Eksterne lenker
*
Presidentvalget i Tyskland 1994

Forbundsforsamlingen i Tyskland valgte 23. mai 1994 lederen av Bundesverfassungsgericht Roman Herzog som ny Forbundspresident. Herzogs kandidatur ble støttet av CDU/CSU og FDP. SPDs kandidat var Johannes Rau. 

Forbundsforsamlingen var sammensatt av 1 324 representanter fra Forbundsdagen og Forbundsrådet. Kravet til absolutt flertall var 663 stemmer.

## Referanser
Konfliktåret 1955

## Pågående konflikter
* Algeriekrigen (1954-1962)
** Frankrike på den ene siden
** Front de libération nationale på den andre siden
* Vietnamkrigen (**1955**-1975)

## Hendelser
* 1. april - EOKA bomber Nikosia og begynner en geriljakrig på Kypros; Kypros-spørsmålet.

## Referanser

## Eksterne lenker
*
Vietnam under Paralympiske sommerleker 2004

**[[Vietnam]]** sendte en tropp på fire deltakere (fire damer) til Paralympiske sommerleker 2004 i Athen, Hellas. De vietnamesiske utøverne deltok i tre forskjellige idretter: friidrett (1 utøver), styrkeløft (2) og svømming (1).

## Medaljer

## Friidrett

;Kvinner

## Styrkeløft

;Kvinner

## Svømming

;Kvinner

## Se også
* Vietnam under Sommer-OL 2004

## Referanser
Presidentvalget i Tyskland 1999

Forbundsforsamlingen i Tyskland valgte 23. mai 1999 Johannes Rau (SPD) som ny Forbundspresident.

Motkandidat fra CDU/CSU var Dagmar Schipanski og fra PDS Uta Ranke-Heinemann, datter av tidligere forbundspresident Gustav Heinemann. 

Forbundsforsamlingen var sammensatt av 1338 medlemmer fra Forbundsdagen og Forbundsrådet. Kravet til absolutt flertall var 670 stemmer.

## Referanser
Lê Văn Duyệt

**Lê Văn Duyệt** (født 1763 eller 1764 i Quảng Ngãi-provinsen, død 3. juli 1832 i Hanoi) var en vietnamesisk general, mandarin og visekonge for sørlige Vietnam.  

Lê Văn Duyệt var født inn i en bondefamilie nær Tiền Giang, og ble en del av styrken til Nguyễn Ánh, den senere keiser Gia Long, som kjempet mot Tây Sơn-opprøret. På grunn av sine gode militære evner steg Duyệt raskt i gradene, og han ble utnevnt til general etter at Tây Sơn-opprøret var slått ned. Etter Nguyễn-dynastiet kom til makta i 1802, ble Duyệt en høyt rangert mandarin og senere visekonge i Sør-Vietnam (Cochinkina samt deler av nåværende Kambodsja).

Under hans styre ble den sørlige delen av Vietnam stabilisert og opplevde fremgang på mange mange områder. Duyệt utviste en positiv holdning overfor kristne misjonærer og konvertitter til katolisismen. Dette bragte ham i konflikt med Gia Longs etterfølger, keiser Minh Mạng, som sto for en mer isolasjonistisk politikk, med vekt på konfucianismen. Etter Duyệts død sørget Minh Mang for å få hans grav skjendet, noe som ledet til et opprør ledet av Duyệts adoptivsønn, Lê Văn Khôi. Minh Mangs etterfølger Thiệu Trị rehabiliterte Duyệt og restaurerte grava hans. 

## Referanser
Bruno Rezende

**Bruno Mossa de Rezende** (født 2. juli 1986) er en brasiliansk volleyballspiller som deltok i  de olympiske leker 2008 i Beijing og 2012 i London.

Rezende vant en olympisk sølvmedalje i volleyball under OL 2008 i Beijing. De brasilianske herrelandslaget kom på andreplass i turneringen bak  USA. De vant kvartfinalen med 3-0 over Kina, semifinalen med 3-1 over Italia men tapte finalen med 1-3 til USA.

Fire år senere, under OL 2012 i London vant han en ny olympisk sølvmedalje i volleyball. Brasil vant kvartfinalen med 3-0 over Argentina, og i semifinalen vant de med 3-0 over Italia. Finalen mot Russland endte med tap for Brasil 2-3.

Han vant gull i de Panamerikanske leker 2011 i Guadalajara i Mexico. Brasil vant volleyballturneringen foran Cuba og Argentina. 

Han tok gull under Sommer-OL 2016.
## OL-medaljer
*  2008  Beijing &ndash; Sølv i volleyball, menn  Brasil
*  2012  London &ndash; Sølv i volleyball, menn  Brasil

## Referanser


## Eksterne lenker
*
Isma

* se systematisk inndeling

***Isma*** er en gruppe (slekt) av sommerfugler som tilhører familien smygere (Hesperiidae).

## Utseende
Små til middelsstore (vingespenn 30-40 millimeter), slankvingdede, brune og hvite smygere. Vingene er brune med hvite flekker, i alle fall på forvingen.

## Levevis
Larvene lever på planter i bananslekten (*Musa*) og skruepalmeslekten (*[[Pandanus]]*).

## Utbredelse
Slekten er utbredt i Sørøst-Asia, fra Burma i vest til Borneo i øst.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807
*************** Slektsgruppen Erionotini Distant, 1886
**************** slekten *Isma* Distant, 1886 - 16 arter, Sørøst-Asia
***************** *[[Isma binotata]]* Elwes & Edwards, 1897
***************** *[[Isma bipunctata]]* Elwes & Edwards, 1897
***************** *[[Isma bononia]]* (Hewitson, 1868)
***************** *[[Isma bononoides]]* (Druce, 1912)
***************** *[[Isma bonota]]* Cantlie & Norman, 1959
***************** *[[Isma cinnamomea]]* (Elwes & Edwards, 1897)
***************** *[[Isma cronus]]* (de Nicéville, 1894)
***************** *[[Isma damocles]]* (Evans, 1939)
***************** *[[Isma dawna]]* (Evans, 1926)
***************** *[[Isma dichroa]]* (Kollar, 1844)
***************** *[[Isma feralia]]* (Hewitson, 1868)
***************** *[[Isma flemingi]]* Eliot, 1984
***************** *[[Isma guttulifera]]* (Elwes & Edwards, 1897)
***************** *[[Isma hislopi]]* Eliot, 1973
***************** *[[Isma iapis]]* (de Nicéville, 1890)
***************** *[[Isma miosticta]]* (de Nicéville, 1891)
***************** *[[Isma protoclea]]* (Herrich-Schäffer, 1869)
***************** *[[Isma umbrosa]]* (Elwes & Edwards, 1897)

## Kilder
* Brower, A.V.Z. & Warren, A. (2007) *Isma* på *Tree of life* http://tolweb.org/Isma/
* Markku Savela's Lepidoptera and some other life forms: Sjekkliste over artene. Hentet 2.9. 2012.

## Eksterne lenker
*
Konfliktåret 1954

## Pågående konflikter
* Den første indokinesiske krig (1946-**1954**)
** Den franske union på den ene siden
** Viet Minh på den andre siden
* Algeriekrigen (**1954**-1962)
** Frankrike på den ene siden
** Front de libération nationale på den andre siden

## Hendelser
* 21. mai - Viet Minh vinner ved Dien Bien Phu, det avgjørende slaget under den første indokinesiske krig mot franskmennene.
* 21. juli - Det sluttes fred i den første indokinesiske krig.
* 1. november - Algeriekrigen bryter ut.

## Referanser

## Eksterne lenker
*
Paulo Henrique Ganso

**Paulo Henrique Chagas de Lima** (født 12. oktober 1989), kjent som **Ganso**, er en brasiliansk fotballspiller som spiller for den brasilianske klubben Fluminense. 
Ganso er en offensiv midtbanespiller. Gansos karriere startet i klubben Tuna Luso etter at han ble oppdaget av den tidligere brasilianske landslagsspilleren Giovanni. I 2005 ble han snappet opp av klubben FC Santos. I 2012 gjennomførte spilleren en overgang til São Paulo FC. 25. juli 2016 signerte han for den spanske klubben Sevilla FC for omkring 10 millioner Euro.

Ganso vant en olympisk sølvmedalje i fotball under OL-2012 i London. Han var med på det brasilianske laget som kom på andreplass i fotballturneringen for menn bak Mexico. Brasil vant alle tre kampene i det innledende gruppespillet. I kvartfinalen beseiret de Honduras med 3–2 og i semifinalen ble det vinst med 3–0 over Sør-Korea. I finalen mot Mexico ble det tap med 1–2.

## OL-medaljer
*  2012  London – Sølv i fotball, menn –  Brasil

## Referanser


## Eksterne lenker
* 
*
Alex Sandro

**Alex Sandro Lobo Silva** (født 1991) er en brasiliansk fotballspiller som spiller for .

Han deltok i de olympiske leker 2012 i London. Han har også spilt for klubbene Clube Atlético Paranaense og Santos Futebol Clube.

## Landslaget
Sandro vant en olympisk sølvmedalje i fotball under OL-2012 i London. Han var med på det brasilianske laget som kom på andreplass i fotballturneringen for menn bak Mexico.

Brasil vant alle tre kampene i det innledende gruppespillet. I kvartfinalen beseiret de Honduras med 3-2 og i semifinalen ble det seier med 3-0 over Sør-Korea. I finalen mot Mexico ble det tap med 1-2.

Sandro spilte tre kamper i OL-turneringen.

Han ble tatt ut i s tropp til VM i fotball 2022 i Qatar.

## OL-medaljer
*  2012  London - Sølv i fotball, menn -  Brasil

## Referanser


## Eksterne lenker
*
Konfliktåret 1953

## Pågående konflikter
* Den første indokinesiske krig (1946-1954)
** Den franske union på den ene siden
** Viet Minh på den andre siden
* Koreakrigen (1950-1953)
** Nord-Korea og Kina på den ene siden
** Sør-Korea og FN (Tropper fra USA m.fl) på den andre siden

## Hendelser
* 23. mars - Kinesiske tropper angriper ved Pork Chop Hill.
* 16. april - Kinesiske tropper erobrer Pork Chop Hill.
* 18. april - Amerikanske tropper gjeninntar Pork Chop Hill.
* 17. juni - Folkeoppstanden i Øst-Tyskland 17 juni 1953.
* 6. juli - Kinesiske tropper angriper Pork Chop Hill.
* 11. juli - Amerikanske tropper overgir Pork Chop Hill.
* 27. juli - Våpenhvileavtale sluttes i Koreakrigen.
* 14. oktober - Ariel Sharons Enhet 101 begår en massakre i Qibya.

## Referanser

## Eksterne lenker
*
François-Isidore Gagelin

**François-Isidore Gagelin** (født 10. mai 1799 i Montperreux, død 17. oktober 1833 i Huế) var en fransk misjonær som ble henrettet i Vietnam i 1833 og erklært helgen av pave Johannes Paul II I 1988.

François-Isidore Gagelin reiste til Vietnam for Det parisiske ytremisjonsselskap i 1821. Da den misjonærfiendtelige keiser Minh Mang i 1826 beordret at alle utenlandske misjonærer skulle samles i Huế flyktet han til Cochinkina. Han ble pågrepet en gang, men løslatt.

I januar 1933 utstedte Minh Mang en ny ordre hvor kirker ble ødelagt og alle misjonærer måtte leve i skjul. Gagelin overga seg i august 1833 og ble henrettet ved kvelning 17. oktober 1822.

Han ble saligkåret i 1900 og erklært helgen av pave Johannes Paul II I 1988 som en av 117 martyrer i Vietnam.

## Referanser
Daniel Chodowiecki

**Daniel Nikolaus Chodowiecki** (polsk uttale ; født 16. oktober 1726 i Danzig; død  7. februar 1801 i Berlin) var den mest populære tyske kobberstikkskunstner, grafiker og illustratør på 1700-tallet. Han hadde polske og hugenottiske forfedre.

## Utvalgte verker

Fil:Chodowiecki Ex Libris.jpg|Kunstnerens ex libris
Fil:Brandenburger-Tor-1735-Daniel-Chodowiecki-1764.jpg|Brandenburger Tor 1764
Fil:Hans Joachim von Zieten 1775.JPG|General Hans Joachim von Zieten 1775


Gemäldegalerie i Berlin har en egen avdeling med verker av Chodowiecki.

## Referanser
Konfliktåret 1951

## Pågående konflikter
* Den første indokinesiske krig (1946-1954)
** Den franske union på den ene siden
** Viet Minh på den andre siden
* Koreakrigen (1950-1953)
** Nord-Korea og Kina på den ene siden
** Sør-Korea og FN (Tropper fra USA m.fl) på den andre siden

## Hendelser
* 4. januar - Kinesiske og nordkoreanske tropper inntar Seoul.
* 7. mars - Matthew Ridgway starter motoffensiven.
* 14. mars - FN-tropper gjeninntar Seoul.
* 11. april - Truman avskjediger MacArthur som befalshaver. Han erstattes av Ridgway.

## Referanser

## Eksterne lenker
*
Damsortungen

**Damsortungen** er en innsjø 444 meter over havet i Romeriksåsene helt nord i Nittedal kommune. Vannet får tilsig fra Steinsortungen i øst og via en særpreget foss fra Lauvtangen i vest.. Navnet kommer av «sortung» som betyr «svart vann».

Det finnes ørret og abbor i vannet.

Utløpet er i sørenden, der Sortungsbekken renner sørover gjennom Ås gård og ut i Nittelva like nedenfor Hakadals verk. Vannet er regulert med en steindemning bygget i 1885. Denne skulle sikre vannføringen blant annet til en kraftstasjon nede ved Ås gård. Kraftstasjonen var den første privateide i Norge. En liten del av Damsortungen sammen med den øvre del av Sortungsbekken inngår i dag i .

På østsiden av Damsortungen ligger den tidligere husmannsplassen Hakkim, nå et luksuriøst hytteanlegg. Her er også en mye brukt utfartsparkeringsplass.

## Referanser
Sérgio Santos

**Sérgio Dutra Santos** (født 1975), også kjent som **Serginho**, eller **Escadinha**, er en brasiliansk volleyballspiller som deltok i  de olympiske leker 2004 i Athen, 2008 i Beijing og 2012 i London.

Sérgio ble olympisk mester i volleyball under OL 2004 i Athen. Han var med på det brasilianske laget som vant volleyballturneringen. Brasil vant kvartfinalen med 3-0 over Polen, i semifinalen beseiret de USA med 3-0 og Brasil vant finalen over Italia med 3-1. 

Sérgio vant en olympisk sølvmedalje i volleyball under OL 2008 i Beijing. De brasilianske herrelandslaget kom på andreplass i turneringen bak  USA. De vant kvartfinalen med 3-0 over Kina, semifinalen med 3-1 over Italia men tapte finalen med 1-3 til USA.

Fire år senere, under OL 2012 i London vant han en ny olympisk sølvmedalje i volleyball. Brasil vant kvartfinalen med 3-0 over Argentina, og i semifinalen vant de med 3-0 over Italia. Finalen mot Russland endte med tap for Brasil 2-3.
 
Han tok gull under Sommer-OL 2016.

## OL-medaljer
*  2004  Athen &ndash; **Gull** i volleyball, menn  Brasil
*  2008  Beijing &ndash; Sølv i volleyball, menn  Brasil
*  2012  London &ndash; Sølv i volleyball, menn  Brasil

## Referanser


## Eksterne lenker
*
Konfliktåret 1950

## Pågående konflikter
* Den kinesiske borgerkrig (1945-**1950**)
* Den første indokinesiske krig (1946-1954)
** Den franske union på den ene siden
** Viet Minh på den andre siden
* Koreakrigen (1950-1953)
** Nord-Korea og Kina på den ene siden
** Sør-Korea og FN (Tropper fra USA m.fl) på den andre siden

## Hendelser
* 25. juni - Nord-Korea angriper Sør-Korea, og Koreakrigen begynner.
* 28. juni - Nordkoreanske tropper inntar Seoul.
* 7. juli - FNs sikkerhetsråd beslutter å danne en FN-styrke under amerikansk ledelse.
* 15. september - Landstigningen i Inchon, Seouls havneby, truer nordkoreanerne i ryggen.
* 27. september - Seoul gjeninntas.
* 30. september - Sørkoreanske tropper krysser den 38. breddegraden. FN-offensiven fortsetter inn i Nord-Korea.
* 19. oktober - Kina griper inn i Koreakrigen ved å la "frivillige" krysse grenseelven Yalu.

## Referanser

## Eksterne lenker
*
Gerson-metoden

**Gerson-metoden** eller **Gerson-terapi** er en alternativ behandlingsmetode som særlig retter seg mot kreftpasienter. Metoden er aldri påvist effektiv mot kreft.

## Opphav

Gerson-metoden ble utviklet av den tyske legen Max Gerson på 20-tallet, primært for å behandle migrene og tuberkulose. Han var født i Wongrowitz i 1881, men flyktet fra det nasjonalsosialistiske Tyskland til USA på 1930-tallet. Han praktiserte som behandler i New York. Han døde i 1959, men behandlingsmetoden ble videreført av datteren Charlotte Gerson. Hun etablerte en klinikk i Mexico i 1977 som fortsatt er operativ. Behandlingen er meget kostbar.

Metoden er også en bestanddel i Gonzalez-protokollen som også er en alternativ kreftbehandling. Det som foreligger av forskning på denne metoden har vist at den kun har negative effekter.

## Diett

Hypotesen bak Gerson-metoden er at et strengt regulert kosthold skal helbrede kreft. Denne dietten tillatter blant annet ikke inntak av fett eller proteiner. Personer som følger denne dietten over tid står derfor i fare for å utvikle mangelsykdommer.

Gerson mente også at kaffeklyster i høye doser ville rense kroppen for giftstoffer. Denne behandlingen kan ha alvorlige bivirkninger.

## Resultater og forskning

Det har aldri blitt dokumentert noen klinisk effekt på kreft som følge av Gerson-metoden utover forskningsrapporter som Gerson-klinikken selv initierte. Metoden er ulovlig å tilby som kreftbehandling i USA.

En undersøkelse fra 80-tallet viste at blant 21 behandlede kreftpasienter ved Gerson-klinikken, var kun en av dem i live etter fem år, og denne pasienten var fortsatt kreftsyk.

## Kjendisstøtte

Max Gerson var en nær venn av fredsprisvinner Albert Schweitzer som var overbevist om at Gersons oppdagelser var revolusjonerende. Også i nyere tid applauderes hans metoder og teorier av kjente personer, deriblant Prins Charles.

## Referanser
Thiago Soares Alves

**Thiago Soares Alves** (født 26. juli 1986 i Porto Alegre) er en brasiliansk volleyballspiller som deltok i  de olympiske leker 2012 i London.

Alves vant en olympisk sølvmedalje i volleyball under OL 2012 i London. Det brasilianske herrelandslaget kom på andreplass i turneringen bak Russland. Brasil vant kvartfinalen med 3-0 over Argentina, og i semifinalen vant de med 3-0 over Italia. Finalen mot Russland endte med tap for Brasil 2-3.

Han vant gullmedalje i de Panamerikanske leker 2011 i Guadalajara i Mexico. Brasil vant volleyballturneringen foran Cuba og Argentina. 

## OL-medaljer
*  2012  London &ndash; Sølv i volleyball, menn  Brasil

## Referanser


## Eksterne lenker
*
Thiago Alves

**Thiago Alves** er navnet til flere personer:

* Thiago Hernandez Alves, f. 1982, brasiliansk tennisspiller
* Thiago Alves d'Araujo, f. 1983, brasiliansk MMA-utøver
* Thiago Soares Alves, f. 1986, brasiliansk volleyballspiller
* Thiago Alves Ponciano, f. 1994, brasiliansk håndballspiller
Konfliktåret 1949

## Pågående konflikter
* Den arabisk-israelske krig 1948 (1948-1949)
** Israel på den ene siden
** Egypt, Jordan, Syria, Irak, Libanon og palestinske styrker på den andre siden
* Den indonesiske nasjonalrevolusjonen (1945-**1949**)
** Nederland og Storbritannia på den ene siden
** Republikken Indonesia på den andre siden
* Borgerkrigen i Hellas (1946-**1949**)
* Den kinesiske borgerkrig (1945-1950)
* Den første indokinesiske krig (1946-1954)
** Den franske union på den ene siden
** Viet Minh på den andre siden

## Hendelser
* 16. oktober - Alexandros Papagos seirer i borgerkrigen i Hellas.

## Referanser

## Eksterne lenker
*
MV «Rachel Corrie»

**MV «Rachel Corrie»** er et 499 bruttotonn motorskip (coaster) som opereres av Free Gaza Movement og brukes som nødhjelpsskip. 

Skipet er oppkalt etter Rachel Corrie, som ble drept av en israelsk pansret bulldoser i 2003 mens hun forsøkte å beskytte et palestinsk hjem mot ulovlig rivning. Skipet ble bygget av J.J. Sietas i Hamburg i 1967, og har tidligere hatt navnene *Carsten*, *Norasia Attika*, *Manya* og *Linda*. 

Skipet har vært registrert i Phnom Penh i Kambodsja siden 2005 og ble kjøpt på auksjon av Free Gaza Movement i 2010, etter at skipet og mannskapet hadde blitt etterlatt av det tidligere eierselskapet, som gikk konkurs.

## Humanitæroppdrag til Gaza

31. mai 2010 seilte «Rachel Corrie» med retning den beleirede Gazastripen for levere nødhjelp. Til tross for gjentatte oppfordringer fra Irlands regjering og andre om at skipet måtte få komme frem, ble det bordet av Israel i internasjonalt farvann 5. juni, noe som fikk stor internasjonal medieoppmerksomhet

## Referanser
Nguyễn Phúc Cảnh

**Nguyễn Phúc Cảnh** (født 6. april 1780, død 20. mars 1801) var den eldste sønnen til den vietnamesiske prinsen Nguyễn Phúc Ánh, den senere keiser Gia Long. 

Som syvåring gjorde han en berømt reise til Frankrike sammen med den katolske geistlige misjonæren i Vietnam Pigneau de Béhaine som ledd i forsøk på en avtaleinngåelse mellom Frankrike og Vietnam. Versaille-avtalen mellom de to land ble inngått 21. november 1787. Béhaine signerte på vegne av Vietnam.

Cảnh ville vært den legitime arvingen til den vietnamesiske tronen etter sin far, men døde før faren og ingen av hans etterkommere kom på tronen da Gia Long i stedet valgte en halvbror av Cảnh.

## Referanser
Elvannet

**Elvannet** er en innsjø i Nordmarka på grensa mellom Nittedal og Oslo kommuner. Vannet får tilsig fra Langvann i sør og noen mindre bekker. Opprinnelig hadde vannet også tilsig fra Trehørningen, men vannet herfra ledes i tunnel mot sør til Helgeren. Elvannet er demmet opp med en gammel dam ved utløpet i nordenden. Reguleringshøyden er 2,2 meter. Her renner Ela nordøstover og munner ut i Hakadalselva ved Elnes.

Det finnes abbor, røye, ørret og ørekyt i vannet. Abboren er mest liten, ørreten kan bli stor.

Elvikløkka ved vika nord i vannet var en bebodd plass til slutten av 1800-tallet. Det er bare hustuftene som står igjen.

## Referanser




## Eksterne lenker
* Markadatabasen med kart og bilder
My Name Is Rachel Corrie

***My Name Is Rachel Corrie*** er et skuespill basert på dagbøkene og brevene fra Rachel Corrie, en amerikansk fredsaktivist som ble drept av en israelsk pansret bulldoser på Gazastripen i 2003 mens hun forsøkte å beskytte et palestinsk hjem mot ulovlig rivning.

Skuespillet er redigert og regissert av Alan Rickman, med bistand fra The Guardian-journalisten Katharine Viner. Skuespillet hadde premiere på Royal Court Theatre i London i 2005, og vant flere kjente britiske teaterpriser, bl.a. *Theatregoers' Choice Awards* for *Best Director*, *Best New Play* og *Best Solo Performance* for skuespiller Megan Dodds. Skuespillet har senere også blitt satt opp på Playhouse Theatre i London, og på en rekke teatre i flere land. Det er også utgitt i bokform.

Det norske teatret i Oslo satte opp stykket 24. januar 2008 med Kjersti Holm som instruktør og Kaia Varjord i hovedrollen som Corrie, med tittelen *Mitt namn er Rachel Corrie*.

## Referanser
Ricardo Garcia

:*For den spanske syklisten, se [[Ricardo García]]*
**Ricardo Bermudez Garcia** kjent som **Ricardinho** (født 1975) er en brasiliansk volleyballspiller som deltok i  de olympiske leker 2004 i Athen og 2012 i London.

Ricardinho ble olympisk mester i volleyball under OL 2004 i Athen. Han var med på det brasilianske laget som vant volleyballturneringen. Brasil vant kvartfinalen med 3-0 over Polen, i semifinalen beseiret de USA med 3-0 og Brasil vant finalen over Italia med 3-1. 

Åtte år senere, under OL 2012 i London vant han en olympisk sølvmedalje i volleyball. Brasil vant kvartfinalen med 3-0 over Argentina, og i semifinalen vant de med 3-0 over Italia. Finalen mot Russland endte med tap for Brasil 2-3.

## OL-medaljer
*  2004  Athen &ndash; **Gull** i volleyball, menn  Brasil
*  2012  London &ndash; Sølv i volleyball, menn  Brasil

## Referanser


## Eksterne lenker
*
Let Me Stand Alone

***Let Me Stand Alone*** er en bok som inneholder tekster, herunder dagbøker og brev, skrevet av Rachel Corrie. Boken ble utgitt av W. W. Norton & Company i 2008. Corrie ble drept i 2003 av en israelsk pansret bulldoser mens hun prøvde å beskytte et palestinsk hjem. Boken handler om hvordan en ung jente reiser fra en privilegert tilværelse i Olympia (Washington) til Gazastripen, men har et bredere fokus på tidløse spørsmål som hvordan unge mennesker kan finne sin plass i verden, hvordan ens handlinger påvirker andre og hva man skylder menneskeheten. Samlingen av Corries dagbøker «åpner et vindu til modningen av en ung kvinne som forsøker å gjøre verden til et bedre sted å leve».

## Referanser


## Bibliografi
*Rachel Corrie, *Let Me Stand Alone*, W. W. Norton & Company, 2008, ISBN 0393065715

## Eksterne lenker
* 'I will dance and play basketball and I'll have real stories to tell. I won't just be a sack of words ...' – Rachel Corrie's diaries, The Observer, Sunday 2 March 2008
Phùng Quang Thanh

**Phùng Quang Thanh** (1949–2021) var Vietnams forsvarsminister og rangert som den nest høyeste lederen i det vietnamesiske kommunistparti. Han var general i Vietnams folkehær og medlem av politbyrået i det kommunistiske partiet i Vietnam. 

Han ble innrullerert i det militære i 1969 og kjempet i flere slag under Vietnamkrigen. Som 22 åring mottok han i 1971 æresbevisningen Helt av Folkets Bevæpnede Styrker. 

Thanh ble utnevnt til minister i juni 2006 da han etterfulgte general Phạm Văn Trà. 

## Referanser
W. W. Norton & Company

**W. W. Norton & Company** er et amerikansk forlag i New York City med ca. 450 ansatte. Det ble grunnlagt av William Warder Norton i 1923. Forlaget er velkjent for sine «Norton Anthologies» og serien «Norton Critical Editions».

## Eksterne lenker
*
Vietnam under Paralympiske sommerleker 2008

**[[Vietnam]]** sendte en tropp på ni deltakere (tre herrer og seks damer) til Paralympiske sommerleker 2008 i Beijing, Kina. De vietnamesiske utøverne deltok i fire forskjellige idretter: friidrett (3 utøvere), judo (1), styrkeløft (4) og svømming (1).

## Medaljer

## Friidrett

### Menn
;Rullestol- og løpsøvelser

:100m = deltok i heat nr 2 av 7.
:200m = deltok i heat nr 4 av 5.
:400m = deltok i heat nr 3 av 4, og semifinale 1 av 2.

### Kvinner
;Tekniske øvelser

;Rullestol- og løpsøvelser

:100m = deltok i heat nr 2 av 2.
:200m = deltok i heat nr 2 av 2.
:400m = deltok i heat nr 1 av 2.

## Judo

;Kvinner

## Styrkeløft

;Menn

;Kvinner

## Svømming

;Kvinner

:100m bryst = deltok i heat nr 2 av 2.

## Se også
* Vietnam under Sommer-OL 2008

## Referanser
Karl Fossum

**Karl J. Fossum** (født 23. mars 1865 i Oslo, død 28. mars 1941 i Grorud, Oslo) var en norsk bonde, politiker og kommunestyremedlem i Aker i tre perioder fra 1898 til 1907. Han var gårdbruker på Nedre Fossum gård. Området er i dag strøket Stovner. Fossum tok saker for bygda til herredsstyret. Han var sentral i arbeidet med å få bygget Grorud kirke i 1902.

Gården ble kjøpt av bydel Stovner i 1999 og en ny låve ble oppført i 2008. Den inneholder barnehage, helsestasjon og kulturhus. Gården ligger i Karl Fossums vei, navngitt etter bonden. I den samme veien ligger også Stovner videregående skole og tidligere Fossumberget skole, nå lokaler for Stovner bydelsadministrasjon ligger i Karl Fossums vei 30.

Han var gift med Marie Gustava Fossum (f. 1893, d. 1944).

## Referanser
Rachel Corrie Foundation for Peace and Justice

**Rachel Corrie Foundation for Peace and Justice** er en amerikansk menneskerettighetsorganisasjon i Olympia, Washington, grunnlagt for å fremme grasrotbevegelser som jobber for menneskerettigheter, fred og sosial, økonomisk og miljømessig rettferdighet i Rachel Corries ånd. Organisasjonen ble grunnlagt av Corries foreldre i 2003, og har markert seg i saker som gjelder situasjonen i Palestina.

## Referanser


## Eksterne lenker
*
Klassifisering (paralympisk svømming)

**Klassifisering** i paralympisk svømming er et system med klasser for svømmere basert på grad av funksjonshemming, definert av Den internasjonale paralympiske komité siden 1992. Tidligere ble systemet definert av Fédération internationale de natation. 

Systemet er utviklet for at svømmere med funksjonshemming skal kunne konkurrere med andre svømmere med tilnærmet tilsvarende lik funksjonsgrad. Utøvere kan imidlertid ha ulike typer funksjonhemminger.

## Klasser
Systemet har 10 nivåer for grad av bevegelseshemming, der et lavere tall betegner en kraftigere funksjonshemming enn et høyere tall. En klasse består av et nivå prefikset med «S», «SM» eller «SB», der «S» står for frisvømming, butterfly eller ryggsvømming, «SM» står for individuell medleysvømming, og «SB» står for brystsvømming. Tabellen under gir forenklede beskrivelser av de ti nivåene for bevegelseshemming. 

I tillegg til de 10 nivåene for bevegelseshemming, er det tre egne nivåer for blinde og svaksynte svømmere (11-13), ett nivå for svømmere med utviklingshemming (14), og ett for hørselshemmede og døve (15).

## Norge

Nasjonalt gjøres klassifisering i Norge av Norges svømmeforbund. Klassifiseringen består av en medisinsk undersøkelse på land, en test i vann og en observasjon under konkurransen, som må foregå samme dag.

## Referanser
Fossum skole (Oslo)

**Fossum skole** er en tidligere grunnskole beliggende i Aasta Hansteens vei 2-4 på Stovner i Oslo. Skolen ble grunnlagt i 1976 og ble lagt ned i 1990 etter en nedgang i elevtallene i bydelen. Lokalene ble senere overtatt av Lærlingsenteret for byggfag i Oslo. Høsten 2013 flyttet Lærlingsenteret til Kuben yrkesarena. Den gamle skolen har siden stått tom.

## Referanser
International Solidarity Movement

**International Solidarity Movement** (**ISM**) er en internasjonal fredsbevegelse som gjennom ikke-voldelig motstandsarbeid, dokumentasjon av overgrep og tilstedeværelse i det okkuperte Palestina arbeider for å skape «oppmerksomhet om den palestinske frihetskampen og få slutt på den israelske okkupasjonen». Organisasjonen ble grunnlagt i 2001 av palestineren Ghassan Andoni, israeleren Neta Golan, palestinskamerikaneren Huwaida Arraf, den palestinske aktivisten George N. Rishmawi og amerikaneren Adam Shapiro.

Rachel Corrie var et kjent medlem av bevegelsen.

## Referanser


## Eksterne lenker
* 
* ISM Sweden
Antonín Sova

**Antonín Sova** (1864–1928) var en tsjekkisk lyriker og prosaforfatter.

## Liv og virke
Sova var sønn av en lærer og gikk på gymnaset i  Pelhřimov, senere i Tábor og Písek der han tok artium. Han startet å studere jus i Praha, men måtte slutte av økonomiske årsaker. I 1895 skrev han under på det litterære manifestet . Han bidro på arbeidet med ** («Ottos konversasjonsleksikon») i 1886 og fikk året etter ansettelse som skriver ved rådhuset i Praha. Fra 1898 til 1920  var han leder for bybiblioteket i Praha. På midten av 1920-årene ble Sova rammet av en alvorlig sykdom som lammet ham fullstendig. 

Vennskapet med dikteren Jaroslav Vrchlickýs døtre fikk stor betydning ved at de introduserte ham for Lumír-poesien. Sovas verk kjennetegnes av litterær symbolisme og impresjonisme. I sine sene verk konsentrerte han seg om sentrallyrikk og lyriske naturbeskrivelser fra sitt hjemlige Böhmen. Han var et aktivt medlem i -gruppen og litteratursirkelen , og gjennom verk preget av patriotisme og søken etter moralske og sosiale verdier, legemliggjorde han en hel generasjons samfunnskritiske innstilling.

Sova skrev også to romaner, men det er poesien han huskes for.

## Referanser


## Eksterne lenker
* 
* Verk av og om Antonín Sova i katalogen til det tsjekkiske nasjonalbiblioteket
* 
*
Fédération équestre internationale

**Fédération équestre internationale** (**FEI**) er det internasjonale idrettsforbundet for hestesport, anerkjent av Den internasjonale olympiske komité. FEI ble stiftet i 1921 i Lausanne i Sveits etter at dressurridning, sprangridning og feltritt kom på det olympiske programmet i De olympiske leker i 1912.

FEI er hestesportens øverste internasjonale myndighet og arrangerer verdensmesterskap og verdenscup. Forbundet forvalter regler for å beskytte hestene mot mishandling og doping.

FEI anerkjenner åtte grener under global regulering (dressur, sprang, feltritt, kjøring, distanse, reining, voltige samt ridning for funksjonshemmede) og to under regional regulering (horseball og tentpegging).

## Presidenter

## Referanser


## Eksterne lenker
* 
*
Isak Strand

**Isak Strand** (født 8. mars 1982 i Bergen) er en norsk musiker (trommer og elektronikk), musikkprodusent og komponist som bor i Oslo, kjent fra ulike musikalske prosjekter innen electro, techno og "crossover" sjangere, slik som *Moen Meets Me At Sea*.

## Karriere
Strand startet enmannsprosjektet *[[Me At Sea]]* i 2003, for å eksperimentere med sine kreative ideer med lydsampling. Han laget også musikk for et annet prosjekt, *Mezzophone*(fra 2001) før en lokal klubb, *Transformator*, ble interessert i musikken hans og inviterte ham til å spille en kveld in 2004. *Me At Sea* opptrådte på senen for første gang, bankende på sykler, steiner og grus. Showet ble møtt med interesse og viste en måte å presentere elektronika for et live publikum.

I 2005 startet Strand et prosjekt med jazzpianisten pianist Øystein Moen,  idag kjent fra bandene Puma og Jaga Jazzist. Dette "crossover" prosjektet lot elektronikaens "synthscape" møte det akustiske pianoet. Ved å kombinere lyriske pianostykker med støymusikk og suggesive trommer fikk de et tiltalende lydbilde som de ønsket å jobbe videre med. De presenterte resultatet på elektronikafestivalen *Ekkofest* i Bergen 2005 med positive reaksjoner fra publikum.

Strand har også regelmessige DJ-kvelder på rockeklubben Garage i Bergen med konseptet **Menn med ærlig arbe`*.

## Diskografi
;Album

;EP-er

;Som produsent
* 2006: Definition of Ill - *The mixtape* (Definition of Ill)
* 2007: Stereo21 - *Amazing Space/As We Run Through The Places We Love* 7" (Kontrabande Records)
* 2007: Iris Waves - *The non exclusive EP* (Knott Records)
* 2010: The Soul Express Orchestra - *Time for a change*
* 2010: Stereo21 - *Stereo21* (Kontrabande Records)
* 2010: Lovecult - *Supersonic* (Knott Records)

;Som lydtekniker
* 2008: Sunn O)) - *Dømkirke* – (5 versjoner, Southern Lord)
* 2012: Hern Name and Mine - *Drown In My Own Tears* (Hern Name and Mine)

## Referanser


## Eksterne lenker
* 
*
Bernard Lewis

**Bernard Lewis** (født 31. mai 1916 i Stoke Newington i London, død 19. mai 2018 i Voorhees i New Jersey) var en britisk-amerikansk historiker og politisk kommentator.

Han var professor ved Princeton University. Den amerikanske regjeringen tildelte ham *[[The National Humanities Medal]]* i 2006. Han har spesialisert seg innen islamsk historie og er kjent for sine studier om Det osmanske riket. Han var også blant de 69 amerikanske akademikerne som i 1985 undertegnet en deklarasjon i forbindelse med diskusjon vedrørende folkemordet på armenerne. Lewis mente at hendelse var en følge av strid mellom to nasjonalistiske bevegelser og at det ikke var noen intensjon fra den osmanske regjering å utrydde den armenske nasjon.

Lewis drøftet særlig årsakene til det mange anser som at den islamske kulturkrets i Midtøsten stagnerte kulturelt, økonomisk og vitenskapelig etter storhetstiden i Middelalderen.

## Bibliografi

* *The Origins of Ismailism* (1940)
* *A Handbook of Diplomatic and Political Arabic* (1947)
* *The Arabs in History* (1950)
* *The Emergence of Modern Turkey* (1961)
* *Istanbul and the Civilizations of the Ottoman Empire* (1963)
* *The Assassins: A Radical Sect in Islam* (1967)
* *The Cambridge History of Islam* (2 bind 1970, bearbeidet 4 bind 1978, utgiver sammen med Peter Malcolm Holt og Ann K.S. Lambton)
* *Islam: From the Prophet Muhammad to the capture of Constantinople* (1974, utgiver)
* *History: Remembered, Recovered, Invented* (1975)
* *Race and Color in Islam* (1979)
* *Christians and Jews in the Ottoman Empire: The Functioning of a Plural Society* (1982, utgiver sammen med Benjamin Braude)
* *The Muslim Discovery of Europe* (1982)
* *The Jews of Islam* (1984)
* *Semites and Anti-Semites* (1986)
* *Islam from the Prophet Muhammad to the Capture of Constantinople* (1987)
* *The Political Language of Islam* (1988)
* *Race and Slavery in the Middle East: an Historical Enquiry* (1990)
* *Islam and the West* (1993)
* *Islam in History* (1993)
* *The Shaping of the Modern Middle East* (1994)
* *Cultures in Conflict* (1994)
* *The Middle East: A Brief History of the Last 2,000 Years* (1995)
* *The Future of the Middle East* (1997)
* *The Multiple Identities of the Middle East* (1998)
* *A Middle East Mosaic: Fragments of Life, Letters and History* (2000)
* *Music of a Distant Drum: Classical Arabic, Persian, Turkish, and Hebrew Poems* (2001)
* *The Muslim Discovery of Europe* (2001)
* *What Went Wrong?: The Clash Between Islam and Modernity in the Middle East* (2002)
* *The Crisis of Islam: Holy War and Unholy Terror* (2003)
* *From Babel to Dragomans: Interpreting the Middle East* (2004)
* *Islam: The Religion and the People* (2008, sammen med Buntzie Ellis Churchill)
* *Faith and Power: Religion and Politics in the Middle East* (2010)
* *The End of Modern History in the Middle East* (2011)
* *Notes on a Century: Reflections of a Middle East Historian* (2012)

## Referanser


## Eksterne lenker
* 
*
Heath W. Lowry

**Heath Ward Lowry** (født 23. desember 1942) er en amerikansk historiker og professor ved Universitetet i Princeton. Han har skrevet flere bøker om historien til det osmanske riket og det moderne Tyrkia. 

## Referanser
Thorleif Løken

**Thorleif Løken** (1925–1984) var en norsk politiker og pressemann fra Ski. Han var ordfører i Ski og fylkesordfører i Akershus, som representant for Høyre.

## Liv og virke
Han begynte som journalist i *[[Østlandets Blad]]* i Ski straks etter gymnaset i 1945. Han var formann i Akershus Unge Høyre fra 1947 til 1948.

Han ble senere redaksjonssekretær og redaktør i *Rjukan Dagblad*, journalist ved Høyres pressekontor i Oslo og journalist i *Fylkesavisen* i Skien.

Løken var ansatt som fylkessekretær i Telemark Høyre fra 1951 til 1954, fylkessekretær i Akershus Høyre fra 1954 til 1964 og organisasjonssjef i Høyres hovedorganisasjon fra 1964 til 1969. Løken var en av John Lyngs nærmeste støttespillere.

I 1969 gikk han til en redaktørstilling i *Østlandets Blad*. Han var ordfører i Ski fra 1972 til 1975 og fylkesordfører i Akershus fra 1976 til 1979, men gikk deretter tilbake til avisen som ansvarlig redaktør. Viktige kommunepolitiske saker i Løkens ordførerperiode var den første generalplanen (kommuneplanen) og en egen reguleringsplan for Ski sentrum. 

Han var styreformann i NSB fra 1982 til 1984.

## Referanser
Vardenafil

**Vardenafil** er en PDE5-hemmer med nære relasjoner i funksjonalitet til både Sildenafil(Viagra) og Tadalafil (Cialis). Dette medikamentet selges under navnet Levitra  og Staxyn, og i Norge er disse kun tilgjengelig på resept, og brukes til å behandle erektil dysfunksjon.

## Bruksområder og virkning av Levitra
Vardenafil er et virkestoff som påvirker funksjonen til PDE-5 (Fosfodiesterase-5), et enzym i det penile vevet, som kan hemme blodstrømmen som kreves for at en mann skal kunne oppnå ereksjon. Ved seksuell stimulering sendes cerebrale nerveimpulser til corpora cavernosa. Med nitrogenmonoksid (NO) som signalsubstans  reduseres GTP til syklisk GMP (cGMP) som gir relaksasjon av glatt muskulatur, kardilatasjon og derved ereksjon. Syklisk GMP vil nedbrytes kontinuerlig av PDE5. Når PDE5 blokkeres av enxymhemmer, blir det opphoping av cGMP og ereksjon opprettholdes.

## Bivirkninger ved bruk av Vardenafil
De vanligste er vaskulære, doserelaterte og skyldes fosfodiesterase-5-hemmernes farmakologiske virkemåte: Hodepine (svært vanlig), svimmelhet, ansiktsrødme, dyspepsia, nesetetthet, synsforstyrrelser og endret fargesyn. Det finnes noen potensielt alvorlige: Hjerteinfarkt og andre kardiovaskulære hendelser; først og fremst hos pasienter med underliggende risiko..

## Referanser
Island under Paralympiske sommerleker 2008

**Island** deltok med i alt 5 deltakere i de paralympiske sommerlekene 2008 i Beijing , Kina,.

To av fem atleter skal i løpet av lekene ha forbedret sine personlige rekorder.

## Medaljer

## Friidrett

## Vektløfting

## Svømming

;Men

;Kvinner

## Referanser
Justin A. McCarthy

**Justin A. McCarthy** (født 1945) er en amerikansk demograf og professor i historie ved Universitetet i Louisville, i Louisville, Kentucky. Hans fordypningsområder omfatter særlig Det osmanske riket. Han er blant annet kjent for sine studier omkring interaksjonen mellom armenere og tyrkere i tiden rundt første verdenskrig.

## Referanser
Fredrik Oldrup Jensen

**Fredrik Oldrup Jensen** (født 18. mai 1993) er en norsk fotballspiller som spiller for den nederlandske klubben NAC Breda. 

Han har nederlandsk mor og norsk far. 

## Karriere
Han fikk sin debut i Eliteserien mot  9. april 2012. Etter at Odd solgte Magnus Lekven, ble det tidlig bestemt at Jensen skulle satses på og vokse inn i rollen som sentral midtbanespiller.

Oldrup Jensen er en anvendelig midtbanespiller, som kan bekle flere posisjoner på midtbanen. Oldrup Jensen er kjent for å være ballsikker og ha godt overblikk for spillet.

I juli 2017 ble Oldrup Jensen solgt fra Odd til den belgiske klubben Zulte Waregem.

I februar 2020 signerte han for Vålerenga, hvor han ble gjenforent med sin tidligere trener Dag-Eilev Fagermo.

## Referanser


## Eksterne lenker
* 
* Fredrik Oldrup Jensens profil på oddgrenland.no
Yalu (Nonni)

**Yalu** () er en elv i det nordlige Mandsjuria, en høyre (vestlig) sideelv til elven  Nonni (eller *Nen*). Yalu renner fra østhellingene av Store Khingan, så sørøstover gjennom regionen Indre Mongolia (Zalantunbanneret) og provinsen Heilongjiang (Qiqiha'er).  Yalu munner ut i Nonni ca 100 km sør for Qiqiha'er.

Elven må ikke forveksles med den mye større og bedre kjente Yalu (鸭绿江, *Yalu jiang*), som danner grensen mellom Kina og Korea.
Aida Dahlen

**Aida Husic Dahlen** (født 1990) er en norsk paraidrettsutøver som konkurrerer i bordtennis. 

Hun er rangert som en av verdens beste kvinnelige bordtennisspiller i klasse 8 og har vunnet tre paralympiske medaljer, sølv i singel klasse 8 og bronse i dobbel klasse 14 i 2024 og bronse i singel klasse 8 i 2020. Dahlen har også tatt to sølvmedaljer og en bronse i para-VM, og vunnet fire gullmedaljer, et sølv og fire bronse i para-EM. Hun har representert Norge i fire Paralympiske sommerleker siden 2012. 

Dahlen er født uten venstre underarm og venstre fot. Hun ble adoptert til Norge i 1997. Dahlen har gått på Tangen videregående skole og Rønningen Folkehøgskole, og studert ved Norges idrettshøgskole.  

I sin første internasjonale turnering i 2008 vant Dahlen bronse. I 2010 vant hun sitt første internasjonale gull i Italia Open og i 2011 vant hun sin første mesterskapsmedalje da hun tok bronse i EM i Kroatia. Hun vant sitt første mesterskapsgull i EM i Danmark i 2015. Dahlen blir trent av Marte Grutle Aasebø.

## Referanser
Trondhjems Realkreditbank

**Trondhjems Realkreditbank** var en forretningsbank i Trondheim fra 1874 til 1947. Banken jobbet i hovedsak med formidling av lån mot pant i fast eiendom.

Den ble grunnlagt av høyesterettsadvokat Karl Ludvig Bugge som Trondhjems Hypothekforsikringsselskab, og fikk navnet Trondhjems Realkreditbank i 1892. Johan Bergh overtok som administrerende direktør etter Bugge i 1886, og i 1890 overtok Christian Schaanning. Senere var blant andre Johan Nicolay Bruun administrerende direktør fra 1919. I 1947 ble Trondhjems Realkreditbank fusjonert inn i Den Nordenfjeldske Kreditbank.

Banken hadde lokaler i Søndre gate 7 i Trondheim, hvor en filial av Åfjord Sparebank finnes i dag.

## Referanser
Andreas Aulie (bordtennisspiller)

**Andreas Aulie** (født 7. november 1985)  er en norsk bordtennisspiller fra Romsås. Han deltok i Paralympiske sommerleker 2012 i klasse 9 i bordtennis. Han er født med dysmeli, hans høyre fot er mindre enn den venstre og han har bare fire tær. Etter en operasjon da han var 13 år hvor foten ikke grodde riktig, måtte han vente i seks år før han igjen kunne være aktiv innen idrett. Men fra 2004 har han vunnet alle NM i bordtennis. Han har også deltatt internasjonalt og vunnet turneringer i Brasil og Romania. 

## Resultater i Paralympics 2012
* 31/8 0900 Andreas Aulie - Tonnie Heijnen, Nederland 2-3 ( 11-9, 11-7, 10- 12, 7-11, 3-11) 
* 31/8 1640 Andreas Aulie - Iurii Nozdrunov, Russland 3-1 (12-10, 5-11, 11-7, 12-10)
;Kvartfinale
* Andreas Aulie - Stanislaw Fraczyk, Østerrike 1-3 ( 7-11, 6-11, 11-8, 4-11)

## Referanser


## Eksterne lenker
* Konkurranseresultater for Andreas Aulie hos ipttc.org
Mer eller mindre mann

***Mer eller mindre mann*** er en norsk spillefilm og et komisk drama fra 2012 med Henrik Rafaelsen og Janne Heltberg. 

Filmen handler om Henrik (35) som tviholder på livet slik det var da han var 20, da han kunne feste med gutta, bli dullet av mamma og drive med barnslige ironiske leker med kjæresten. Men så blir kjæresten gravid, de flytter inn i et rekkehus og han får seg en seriøs jobb. Plutselig vet ikke Henrik hvordan han skal være. Henriks forsøk på å finne en slags balanse i livet sender han inn i den ene kleine situasjonen etter den andre.

Regissør Martin Lund debuterte med *[[Knerten gifter seg (film)|Knerten gifter seg]]* i 2010 og har stått bak flere prisvinnende reklame- og kortfilmer. Hans andre spillefilm *Mer eller mindre mann* vant den prestisjefylte hovedprisen for beste film i Karlovy Vary, en av Europas fire viktigste filmfestivaler. Her fikk også Henrik Rafaelsen prisen for beste hovedrolle. Ruben Thorkildsen er filmens produsent.

Skuespillere: Henrik Rafaelsen, Janne Heltberg, Tov Sletta, Per Kjærstad, Tore Sagen, Kim Eidhagen, Terje Ranes, Ågot Sendstad, Anne Ma Usterud.

## Referanser


## Eksterne lenker
*
Schering

**Schering** kan bety:
* Schering AG, tidligere tysk farmasøytisk konsern
* Schering-Plough, tidligere amerikansk farmasøytisk konsern
* Bayer Schering Pharma, tysk farmasøytisk konsern med hovedsete i Berlin.
* Schering Rosenhanes palass, palassbygning på Birger jarls torg 10 på Riddarholmen i Stockholm.
Gilmer

:*[[Gilmer County|Gilmer]] er også navnet på to fylker i USA.*

**Gilmer** er en by og fylkessete til Upshur County. Byen er mest kjent som fødestedet til pop-sangeren Johnny Mathis og «Eagles»-grunnleggeren Don Henley. Ved folketellingen i 2010 hadde byen 4905 innbyggere.

## Referanser


## Eksterne lenker
* 
*  Innbyggertall 2010 - 2019 – United States Census Bureau